Messi are un salariu anual de 20,45 milioane de dolari (18,8 milioane de euro) la echipa Inter Miami. Starul argentinian o remuneraţie garantată de 20.446.667 de dolari, alcătuită dintr-un salariu de bază de 12 milioane de dolari (11 milioane de euro), dar și diverse bonusuri. Însă aceste cifre nu includ veniturile majore primite din acordurile comerciale, cu Adidas, Apple etc.
Lionel Messi, în vârstă de 36 de ani, a sosit la Miami în iulie 2023, după ce s-a despărțit de Paris Saint-Germain. Contractul său cu clubul din Florida se întinde până la sfârşitul sezonului 2025.
Atacantul italian Lorenzo Insigne, de la Toronto FC, era cel mai bine plătit jucător din MLS până la venirea lui Messi. Acum, Insigne ocupă locul secund cu un venit garantat de 15,4 milioane de dolari (13,25 milioane de euro).
Coechipierul spaniol al lui Messi la Inter Miami, Sergio Busquets, fost mijlocaş la clubul catalan FC Barcelona, în vârstă de 35 de ani, are al treilea cel mai mare salariu din MLS, cu 8,8 milioane de dolari garantaţi (8 milioane de euro).
Ceilalţi doi foşti jucători de la Barcelona, care evoluează în prezent la Inter Miami, atacantul uruguayan Luis Suarez şi fundaşul spaniol Jordi Alba, câştigă fiecare 1,5 milioane de dolari pe an, respectiv 1,38 milioane de euro.
Potrivit aceluiași sindicat al jucătorilor, care publică des cifrele pentru întregul campionat MLS, salariul mediu în această ligă este de 594.390 de dolari (546.990 de euro) în 2024.
Mijlocaşul român Alexandru Măţan, jucător la Columbus Crew, are un salariu de bază de 450.000 de dolari pe an (câştig total de 483.250 dolari). Enes Sali, transferat recent la FC Dallas de la Farul Constanța, câştigă 345.000 de dolari (salariu de bază de 300.000 de dolari).
Fiți la curent cu ultimele noutăți. Urmăriți DCNews și pe Google News